又抽1檔 巫顯東騎1隻就贏?
2024年04月22日 11:14
東網電視
更多新聞短片
巫顯東(中)周三只得一匹坐騎,正是自己贏過嘅「上校」。
當潘頓喺今個禮拜三谷戰都只係騎7駒、田泰安只騎4駒嘅時候,相信大家都幻想到啲下游騎師更加難搵食,就以巫顯東為例,今季支持唔算多,上周末只騎兩駒「無極勇將」、「中華威威」全部三甲不入,今季暫時只得1W,就係去年11月中由容天鵬訓練嘅「萬事靚」。咁大家又記唔記得巫顯東對上一次上名係幾時?答案係1月初嘅「上校」…,嚟到今期谷戰,佢嘅唯一坐騎正正就係呢匹7歲老馬,角逐第8場四班谷草1200米,究竟能否幫佢贏番場呢?
「上校」3月初已經成功落到五班搏殺得手,但前仗回師四班亦得季軍,反映並非毫無反擊之力,剛戰改用巫顯東則三甲不入,但並非人馬唔合拍,此駒上季尾正正由巫顯東贏咗場四班谷草1200米,當時此駒藉1檔之利一放到底,今次此駒又排1檔起步,相信又可以做到貼欄順放,埋門於從化工夫算積極,既然有好形勢兼好檔位,睇吓巫顯東能否攞到今季第2W啦。